CELEX: 62015TA0506
Language: el
Date: 2018-02-01 00:00:00
Title: Υπόθεση T-506/15: Απόφαση του Γενικού Δικαστηρίου της 1ης Φεβρουαρίου 2018 — Ελλάδα κατά Επιτροπής [ΕΓΤΕ και ΕΓΤΑΑ — Δαπάνες αποκλειόμενες από τη χρηματοδότηση — Δαπάνες που πραγματοποιήθηκαν από την Ελλάδα — Κατ’ αποκοπή δημοσιονομικές διορθώσεις — Καθεστώς στρεμματικών ενισχύσεων — Έννοια των μονίμων βοσκοτόπων — Προϋποθέσεις επιβολής δημοσιονομικής διόρθωσης 25 % — Κοινοποίηση προβλεπόμενη από το άρθρο 11, παράγραφος 1, του κανονισμού (ΕΚ) 885/2006 — Άρθρο 31, παράγραφος 2, του κανονισμού (ΕΚ) 1122/2009 — Πολλαπλή συμμόρφωση — Έλεγχος των κανονιστικών απαιτήσεων για τη διαχείριση — Έλεγχος της καλής γεωργικής και περιβαλλοντικής κατάστασης — Υποχρέωση αιτιολόγησης — Αφαίρεση διόρθωσης ακυρωθείσας από το Γενικό Δικαστήριο]

19.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 104/27
            
         Απόφαση του Γενικού Δικαστηρίου της 1ης Φεβρουαρίου 2018 — Ελλάδα κατά Επιτροπής
   (Υπόθεση T-506/15) (1)
   
   ([ΕΓΤΕ και ΕΓΤΑΑ - Δαπάνες αποκλειόμενες από τη χρηματοδότηση - Δαπάνες που πραγματοποιήθηκαν από την Ελλάδα - Κατ’ αποκοπή δημοσιονομικές διορθώσεις - Καθεστώς στρεμματικών ενισχύσεων - Έννοια των μονίμων βοσκοτόπων - Προϋποθέσεις επιβολής δημοσιονομικής διόρθωσης 25 % - Κοινοποίηση προβλεπόμενη από το άρθρο 11, παράγραφος 1, του κανονισμού (ΕΚ) 885/2006 - Άρθρο 31, παράγραφος 2, του κανονισμού (ΕΚ) 1122/2009 - Πολλαπλή συμμόρφωση - Έλεγχος των κανονιστικών απαιτήσεων για τη διαχείριση - Έλεγχος της καλής γεωργικής και περιβαλλοντικής κατάστασης - Υποχρέωση αιτιολόγησης - Αφαίρεση διόρθωσης ακυρωθείσας από το Γενικό Δικαστήριο])
   (2018/C 104/35)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ελληνική Δημοκρατία (εκπρόσωποι: Γ. Κανελλόπουλος, Ε. Λευθεριώτου, Ο. Τσιρκινίδου και Α. Βασιλοπούλου)
   
      Καθής: Ευρωπαϊκή Επιτροπή (εκπρόσωποι: H. Kranenborg και Δ. Τριανταφύλλου)
   
      Παρεμβαίνον υπέρ της προσφεύγουσας: Βασίλειο της Ισπανίας (εκπρόσωπος: A. Gavela Llopis)
   
      Αντικείμενο
   
   Προσφυγή βάσει του άρθρου 263 ΣΛΕΕ για την ακύρωση της εκτελεστικής απόφασης (ΕΕ) 2015/1119 της Επιτροπής, της 22ας Ιουνίου 2015, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2015, L 182, σ. 39).
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Απορρίπτει την προσφυγή.
            
         
               2)
            
            
               Η Ελληνική Δημοκρατία φέρει, εκτός από τα δικαστικά έξοδά της, και τα έξοδα στα οποία υποβλήθηκε η Ευρωπαϊκή Επιτροπή.
            
         
               3)
            
            
               Το Βασίλειο της Ισπανίας φέρει τα δικαστικά έξοδά του.
            
         
      (1)  EE C 371 της 9.11.2015.